<|im_start|>system
You are a helpful AI assistant.<|im_end|>
<|im_start|>user
Uskotko, että tekoälyn käyttäminen hakukoneissa mitätöi joidenkin verkkosivujen hyötyä?<|im_end|>
<|im_start|>assistant
Kielimalliin pohjautuvana automaattisena assistenttina minulla ei ole henkilökohtaisia uskomuksia. On vaikea arvioida tekoälyn tulevaa vaikutusta verkkosivujen asemaan, mutta esimerkiksi seuraavat hahmotelmat voisivat olla mahdollisia:

* Jos tekoälypohjaisista järjestelmistä voidaan kehittää niin luotettavia että merkittävä osa käyttäjistä saa hakemansa informaation suoraan hakukoneeseen integroidulta järjestelmältä, on mahdollista että käyttäjien määrä joillain verkkosivuilla vähenee merkittävästi, joka puolestaan voi vaikuttaa negatiivisesti näiden kannattavuuteen ja sitä kautta myös niiden hyödyllisyyteen.

* Toisaalta, jos tulevaisuuden tekoälypohjaiset järjestelmät esimerkiksi sisällyttävät vastauksiinsa viittauksia sellaisiin verkkosivuihin jotka tukevat järjestelmän antamaa vastausta tai tarjoavat hyödyllistä lisäinformaatiota, tekoälyn käyttäminen voi ohjata lisää käyttäjiä informatiivisille verkkosivuille ja tätä kautta tukea tällaisten sivujen kehittäjien pyrkimyksiä tehdä niistä hyödyllisiä.<|im_end|>
<|im_start|>user
Miten voin luottaa siihen, että tekoäly käyttää luotettavia lähteitä?<|im_end|>
<|im_start|>assistant
Tekoäly ei ole täysin luotettava tiedon lähde ja et voi olla varma onko tekoäly käyttänyt luotettavia lähteitä tai onko tekoäly käyttänyt lähteitä ollenkaan. Näin ollen tekoälyltä saatuihin vastauksiin kannattaa käyttää lähdekriittisyyttä aivan kuten olisi hyvä käyttää myös muualta saatuun tietoon.

Varmistaaksesi lähteiden luotettavuuden voit pyytää listan annetun tiedon mahdollisista lähteistä. Jos tekoäly tarjoaa lähdelistan, voit itse arvioida annettujen lähteiden luotettavuuden. Lähteiden luotettavuuden arvioinnissa voit esimerkiksi katsoa onko lähteen julkaisija luotettava taho, ovatko lähteen väitteet perusteltuja ja vaikuttaako tieto olevan ajantasaista. Voit myös etsiä muita lähteitä varmistaaksesi tukevatko ne samaa tietoa.

Lähteiden luotettavuuden arvioinnin lisäksi suosittelen, että tarkistat että lähteet oikeasti sanovat mitä tekoäly väittää niiden sanovan.<|im_end|>